Diari Oficial de la Generalitat Valenciana


Sumari del DOGV 5035, del 24-06-2005 (2005/6744)

Informació pública de les bases de la convocatòria per a la provisió d'una plaça de tècnic d'administració especial de serveis socials.
---------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6744


Data del document
:   27-05-2005

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * psicologia
    * administració local
    * concurs administratiu

Informació pública de les bases de la convocatòria per a la provisió d'una plaça de tècnic d'administració especial de serveis socials. [2005/A6744]
  
Convocatòria i bases específiques, aprovades per Resolució de l'Alcaldia de data 26 de maig del 2005, que han de regir (juntament amb les bases generals publicades en el BOP núm. 2, de data 3 de gener de 1996), el procés selectiu per a la provisió d'una plaça de tècnic d'administració especial de serveis socials, vacant en la plantilla de funcionaris d'este Ajuntament.
  
Primera. Denominació de la plaça
  
Tècnic d'administració especial de serveis socials.
  
Segona. Naturalesa
  
Funcionari de carrera, grup A, escala d'administració especial, subescala tècnica, classe tècnics superiors.
  
Tercera. Nombre de places
  
Una.
  
Quarta. Titulació exigida
  
Llicenciatura en Psicologia o equivalent de la mateixa branca de coneixement.
  
Cinquena. Tribunal específic
  
Assessors del tribunal que podran assistir a la sessió amb veu però sense vot:
  
- un especialista de valencià.
  
Sisena. Sistema de selecció
  
Concurs oposició .
  
Setena. Drets d'examen 28,13 euros. Les persones interessades efectuaran l'ingrés en La Caixa, situada a l'avinguda Blasco Ibáñez, número 17, de Mislata, en el compte següent: 2100 1432 36 9768720400. El justificant de l'ingrés haurà d'entregar-se juntament amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'oficina d'ocupació, on conste que estant desocupat no percep cap prestació ni cap subsidi de desocupació.
  
Huitena. Concurs de mèrits:
  
8.1 Experiència professional, fins a un màxim de 5 punts
  
Per haver prestat servicis en plaça igual o semblant a tècnic d'administració especial, com a funcionari de carrera o interí de qualsevol administració local, en l'àrea d'educació, servicis socials, joventut o cultura, acreditat per mitjà de certificat, 0,10 punts per mes. La justificació dels servicis prestats haurà de fer-se per mitjà de certificat oficial expedit a este efecte. No seran valorats aquells servicis que no estiguen degudament acreditats
  
8.2 Cursos de perfeccionament, fins a un màxim de 3 punts
  
- Per haver assistit a cursos relacionats amb l'àrea d'educació, servicis socials, joventut o cultura, acreditat amb certificat:
  
· Cursos de 25-50 h 0,10 punts
  
· Cursos de més de 50 h 0,25 punts
  
- - Per impartir cursos de perfeccionament, relacionats amb l'àrea de serveis personals, 0,30 punts
  
8.3 Altres mèrits, fins a un màxim de 3 punts
  
- Per publicacions relacionades amb matèries específiques de l'àmbit de serveis personals, 0,25 punts per publicació, fins a un màxim d'1,5 punts
  
- Es valorarà fins a un màxim d'1,5 punts, l'assistència a congressos, la col·laboració en treballs d'investigació i l'experiència docent, relacionades amb l'àrea de serveis personals, deixant constància en l'expedient dels mèrits que es valoren i la puntuació que s'atorga.
  
Novena. Proves de l'oposició
  
9.1 Exercicis obligatoris i eliminatoris.
  
- Primer exercici. Consistirà a contestar per escrit un qüestionari de 100 preguntes relacionades amb els temes de les matèries contingudes en tot el temari. El temps de duració de l'exercici, així com la penalització dels errors serà determinat pel tribunal immediatament abans de començar la prova.
  
- Segon exercici. Consistirà en la realització escrita de dos supòsits pràctics determinats pel tribunal immediatament abans de la celebració de l'exercici, relacionada amb els continguts propis del lloc i amb les matèries incloses en el temari específic dels temes 19 € 90. Per a la realització d'este exercici el tribunal podrà autoritzar la utilització de textos legals o material i documentació apropiats
  
- Tercer exercici. Consistirà a desenvolupar per escrit un tema de caràcter específic determinat pel Tribunal, immediatament abans de començar l'exercici relacionat amb els temes 19 € 90.
  
En este exercici es valorarà la formació general, els coneixements específics sobre la matèria, la claredat i orde d'idees, la facilitat d'expressió escrita, l'aportació personal de l'aspirant i la seua capacitat de síntesi.
  
9.2 Exercici obligatori i no eliminatori.
  
- Quart exercici. Valencià. Consistirà en dos proves:
  
a) Traduir del valencià al castellà i viceversa un text triat pel tribunal.
  
b) Lectura d'un text en valencià i conversació sobre el mateix.
  
La puntuació total de l'exercici serà d'un màxim de 2 punts.
  
Deu. Temari
  
General
  
1. La Constitució espanyola de 1978. Principis i anàlisi del seu contingut.
  
2. Drets i deures fonamentals dels espanyols. Garanties i la seua suspensió. El Defensor del Poble.
  
3. La Corona i el Govern de les Corts.
  
4. Les Corts Generals: estructura, composició i funcionament.
  
5. L'organització territorial de l'Estat: principis generals. Les comunitats autònomes. Els estatuts d'autonomia. Organització i competències
  
6. Organització de l'administració civil de l'Estat. Òrgans centrals i perifèrics. Delegats i subdelegats del Govern en les comunitats autònomes.
  
7. L'Estatut d'Autonomia de la Comunitat Valenciana.
  
8. L'Administració pública en l'ordenament jurídic espanyol. Classes d'administracions públiques. principis d'actuació de l'administració pública: eficàcia, jerarquia, descentralització, desconcentració, coordinació, bona fe i esperança legítima.
  
9. El procediment administratiu. Concepte i naturalesa. Iniciació, ordenació, instrucció i terminació del procediment. El silenci administratiu. El procediment en l'administració local.
  
10. La responsabilitat de l'administració: evolució i règim actual. Responsabilitat patrimonial dels ens locals. Responsabilitat de les autoritats i funcionaris.
  
11. L'administració local espanyola. Principis constitucionals i règim jurídic. Classes d'entitats locals.
  
12. L'alcalde: naturalesa, requisits, elecció, drets i deures, atribucions, delegacions i substitució. La comissió de govern: existència, composició i atribucions.
  
13. El ple de l'ajuntament: composició i atribucions. Les comissions Informatives.
  
14. El servici públic en l'esfera local. Concepte. Gestió directa i indirecta. Anàlisi de les diferents modalitats.
  
15. Drets i deures dels funcionaris públics locals. Règim d'incompatibilitats. Dret passius i Seguretat Social dels funcionaris locals.
  
16. El pressupost de les corporacions locals. Concepte. Principis pressupostaris. Estructura. Elaboració. El pressupost per programes.
  
17. Els ingressos de les corporacions locals. Concepte i classe.
  
18. Drets dels ciutadans en les seues relacions amb les administracions. públiques.
  
Específic
  
19. Teories sobre l'estat de benestar social
  
20. Perspectives d'evolució futura de l'estat del benestar.
  
21. Nous conceptes annexos al benestar social
  
22. El concepte de necessitat social. Tipologies. El binomi recursos - necessitats.
  
23. Avaluació de necessitats. Fases. Models d'avaluació.
  
24. Mètodes d'identificació de necessitats. Elecció i característiques dels mètodes.
  
25. La Llei de Servicis Socials de la Comunitat Valenciana.
  
26. Competències municipals en matèria de serveis socials.
  
27. Plans de Mesures d'Inserció a la Comunitat Valenciana.
  
28. Rendes mínimes d'inserció.
  
29. Barris d'acció preferent a la Comunitat Valenciana: normativa.
  
30. La investigació social, el mètode científic i el seu procés metodològic. Caràcter conceptual del procés d'investigació social.
  
31. El disseny de la investigació social. Noció. Requisits del disseny. Els seus tipus. El concepte de validesa i altres conceptes associats.
  
32. Noció general d'observació. Tipus. La seua relació amb el concepte de mesura.
  
33. Anàlisi, interpretació i explicació de les dades en el procés d'investigació social.
  
34. L'entrevista. Avantatges, dificultats i límits.
  
35. Els indicadors socials. El seu desenvolupament històric. Concepte i tipologies.
  
36. L'ús científic dels indicadors. El seu paper en la investigació científica.
  
37. Indicadors de canvi social. La dinàmica de les necessitats socials i dels problemes socials.
  
38. Plans, programa i projecte. Concepte.
  
39. El llenguatge dels projectes. Gestió i seguiment dels projectes.
  
40. Disseny de programes d'intervenció social. La seua estructura i elements bàsics.
  
41. Concepte d'intervenció social i comunitària. Característiques diferencials.
  
42. Classificació d'estratègies d'intervenció comunitària. Nivells i objectius.
  
43. L'avaluació dels projectes socials: concepte i especificitat
  
44. El procés de socialització: concepte, tipus i agents.
  
45. Concepte de família. La seua evolució a través de la història.
  
46. La família com a estructura permanent de la societat. Característiques de la família occidental actual.
  
47. La família i l'escola com a factors d'integració social.
  
48. Intervenció amb famílies en situació de risc des de l'àmbit municipal.
  
49. Concepte i procés de reinserció social: perspectives pràctiques
  
50. Suport social. La seua relació amb la salut comunitària.
  
51. El paper de la participació en el desenvolupament comunitari. La seua aplicació des del municipi.
  
52. La prevenció com a mètode de l'acció social. Programes, contingut i realització.
  
53. Els centres municipals de serveis socials. Estructura, funcions i programes.
  
54. La interdisciplinarietat. Concepte i objectius. Aplicació al treball social.
  
55. El tractament del menor en la legislació vigent. Aspectes més rellevants.
  
56. Principis de la intervenció social amb menors.
  
57. Caracterització del menor en situació de desemparament. Recursos per a menors a la Comunitat Valenciana.
  
58. Programes i estratègies d'actuació municipal en l'àmbit de menors.
  
59. Conceptualització del maltractament infantil. Factors de risc.
  
60. Conseqüències del maltractament infantil.
  
61. Sistemes de detecció del maltractament infantil. Indicadors específics i inespecífics.
  
62. Llei 13/1982, d'Integració Social dels Minusvàlids. Disposicions en relació amb serveis socials contingudes en la dita llei.
  
63. Els centres ocupacionals per a minusvàlids.
  
64. La geriatria com a entitat multidisciplinària. Nivells assistencials en l'atenció de l'ancià.
  
65. Les llars de tercera edat. Filosofia, programes i activitats.
  
66. Les residències geriàtriques com a recurs. Validesa i limitacions.
  
67. L'assistència geriàtrica extrahospitalària. El SAD com a recurs de manteniment en l'entorn social.
  
68. Treball social i vellesa. Programes i servicis per a majors des dels servicis socials.
  
69. La preparació a la jubilació.
  
70. El voluntariat social amb els ancians.
  
71. El sector dona com a sector de marginació social. Anàlisi i reflexió per a una actuació comunitària.
  
72. Els programes per a dones des de serveis socials. Plantejament i desenvolupament.
  
73. Associacionisme i dona.
  
74. Dona i ocupació. Inserció laboral. Programes de capacitació.
  
75. Violència de gènere. Perspectiva actual. Recursos i actuacions.
  
76. La feminització de la pobresa. Causes de la seua especificitat.
  
77. Els serveis socials i l'atenció a les drogodependències. Coordinació de recursos.
  
78. Serveis socials generals com a instrument de suport a la normalització del drogodependent.
  
79. Violència juvenil. Estratègies d'intervenció.
  
80. Marginació socioeconòmica i educació. La seua repercussió en el fracàs escolar,
  
81. Les funcions bàsiques de l'educació. La importància de l'educació en la superació dels dèficits socials.
  
82. Rellevància de l'educació en el desenvolupament comunitari. Estratègies educatives.
  
83. Xarxes temàtiques. Xarxes de ciutats. Projectes europeus. Estratègies d'intervenció en problemes socials i educatius.
  
84. La coordinació sociopolicial en el tractament de l'exclusió social.
  
85. El fenomen de la immigració. Perspectives actuals des del punt de vista psicosocial.
  
86. Actuacions municipals en el camp de l'atenció als immigrants. Estratègies, programes i servicis.
  
87. La Xarxa AMICS d'atenció als immigrants de la Comunitat Valenciana.
  
88. La incidència de les noves problemàtiques socials en l'evolució i organització dels serveis municipals.
  
89. Propostes de futur dels serveis socials municipals en les societats urbanes desenvolupades.
  
90. El tractament de la pobresa des de la perspectiva dels grans nuclis de població.